Case ID: 1170045
Sentence 17: İş materiallarında olan Cavabdeh1 Başçısının 02 avqust 2019-cu il tarixli, 139 saylı sərəncamı və tərəflər arasında bağlanmış 02 avqust 2019-cu il tarixli, 30 saylı müqavilə əsasında müvəqqəti istifadə hüququ ilə "xxxx" fermer təsərrüfatı MMC-nə 10 ha torpaq sahəsi əkinçiliyin və heyvandarlığın inkişafı məqsədi ilə 15 il müddətinə icarəyə verilmiş və həmin torpaq sahəsinin planı və çizgisi tərtib edilmişdir.İş materiallarında olan Cavabdeh1 xx.xx.2014-cü il tarixli, 268 nömrəli sərəncamından görünür ki, Qaragüvəndikli kənd sakini Vəliyev Vəkil Qərib oğlu vəfat etdiyi üçün onun 30,0 ha torpaq sahəsindən istifadə hüququna xitam verilməsi və ona Qaragüvəndikli kəndi yaxınlığında olan asudə dövlət fondundan 30,0 ha torpaq sahəsinin verilməsi barədə İmişli rayonu İcra Hakimiyyəti başçısının 21 avqust 2003-cü il tarixli, 231 saylı sərəncamının hüququ qüvvəsini itirmiş hesab edilməsi, Qaragüvəndikli kənd sakini Vəliyev Xaqani Vəkil oğlunun müraciətinin nəzərə alınması və ona qoyunçuluğun inkişaf etdirilməsi üçün Qaragüvəndikli kəndi yaxınlığında olan asudə dövlət fondundan 30,0 ha torpaq sahəsinin müvəqqəti istifadə hüququ ilə icarəyə verilməsi qərara alınmışdır.